এই বন্‌ধের বিরোধিতা করে এবং পেট্রল, ডিজেল-সহ দ্রব্যমূল্য বৃদ্ধির প্রতিবাদে তৃণমূলের জামুড়িয়া ২ ব্লক কমিটি মিছিল করে। মিছিলটি চিচুরিয়া মোড় হয়ে খাসকেন্দায় শেষ হয়। সেখানে বক্তব্য রাখেন ব্লক সভাপতি প্রদীপ বন্দ্যোপাধ্যায়। সিপিএমের পঙ্কজ রায় সরকারের অভিযোগ, ‘‘কেন্দ্রীয় সরকারের নীতির বিরুদ্ধে আমরা আন্দোলন করছি। আর রাজ্যের পুলিশ আমাদের গ্রেফতার করছে। এ সব দিদি-মোদী আঁতাতের ফল।’’